प्रदेश का पहला स्मार्ट कार्ड लॉन्च, कर सकेंगे कैशलेस शॉपिंग
पीएम मोदी का सीना 100 इंच का, झटके में 86% करेंसी कर दी बंद : जयंत सिन्हा
कैशलेसको बढ़ावा देने के उद्देश्य से डिजीधन मेला मंगलवार को टाउनहॉल प्रांगण में लगा। केंद्रीय उड्डयन राज्य मंत्री जयंत सिन्हा ने मेले में प्रदेश के पहले स्मार्ट कार्ड को लॉन्च किया। केंद्रीय मंत्री ने कहा कि इस अनूठे कार्ड से झीलों की नगरी की सैर करने वाले पर्यटकों को सहूलियत मिलेगी। एयरपोर्ट पर उतरते ही ये कार्ड पर्यटकों को मिल जाएगा। जिसे रीचार्ज कराकर विभिन्न पयर्टन स्थलों, होटलों, रेस्टोरेंटों, टैक्सी जैसी तमाम सुविधाओं का भुगतान कर सकेंगे। लोग भी इस कार्ड को रीचार्ज कराकर सुविधाओं का लाभ ले सकेंगे। यह कार्ड स्मार्ट सिटी और संबंधित बैंक का काॅ-ब्रांडेड कार्ड है।
समारोह में सहकारिता विभाग के उदयपुर उपभोक्ता भंडार के 54 भंडारों पर कैशलेश सुविधा मुहैया कराने के उपलक्ष्य में अतिरिक्त रजिस्ट्रार और महाप्रबंधक को सम्मानित किया गया। कैशलेश दौड़ और विभिन्न प्रतियोगिताओं के विजेताओं को भी सम्मानित किया। कैशलेश भुगतान को बढ़ावा देने करने लक्की ड्रॉ लॉटरी निकाली गई। कलेक्टर रोहित गुप्ता, चित्तौड़गढ़ सांसद सीपी जोशी, यूआईटी चेयरमैन रवींद्र श्रीमाली, पंचायती राज, ग्रामीण विकास मंत्री धनसिंह रावत, मेयर चंद्रसिंह कोठारी के साथ एडीएम सिटी ओपी बुनकर, नगर निगम आयुक्त सिद्धार्थ सिहाग आदि मौजूद थे।
लीड बैंक अधिकारी मुकुंद भट्ट ने बताया कि इस कार्ड से लोग पर्यटन जैसी तमाम सुविधाओं का लाभ लेने के अलावा, बिजली, पानी, अस्पताल, गैस, सरकारी और निजी संस्थानों, सामान की खरीदारी इत्यादि में इस्तेमाल कर सकेंगे। कार्ड के इस्तेमाल के लिए उपभोक्ता को अपना आईडी और बैंक अकाउंट नंबर देना होगा।
44 स्टालें लगीं, ऑनलाइन खरीद की जानकारी दी
मेलेमें करीब 23 बैंकों, सूचना और प्रौद्योगिकी विभाग, पे-टीएम, टेलीकॉम कंपनियों, नगर निगम, सामाजिक न्याय एवं अधिकारिता विभाग आदि की 44 स्टॉल लगीं। जिन पर लोगों को ऑनलाइन लेनदेन के तौरतरीके, खरीदारी, कार्ड आदि कामकाज हुआ।
सिटी रिपोर्टर | उदयपुर
केंद्रीयउड्डयन राज्य मंत्री जयंत सिन्हा ने कहा है कि प्रधानमंत्री नरेंद्र मोदी ने देश में नोट बंदी नहीं बल्कि नोट बदली की थी। वह भी अचानक। मोदी ने एक झटके में 86 फीसदी करेंसी को चलन से बाहर कर दिया क्योंकि वे 56 इंच का नहीं, बल्कि 100 इंच का सीना रखते हैं। सिन्हा ने कहा कि नोट बदली से पहले देश की कैश-जीडीपी दुनिया के उन्नत देशों से ज्यादा थी। अब कैशलेश लेन-देन के जरिए उसे पटरी पर ला रहे हैं। ऑनलाइन लेन-देन से टैक्स चोरों पर शिकंजा कसा है। उन्होंने कहा कि सरकार कैशलेस को बढ़ावा देने देश के 100 शहरों में डिजीधन मेला लगा रही है। सिन्हा मंगलवार को उदयपुर में डिजीधन मेले के दौरान बोल रहे थे।
ऑनलाइनठगी, बैंक चार्ज और यूपी चुनाव पर ये बोले-
केंद्रीयराज्य मंत्री जयंत सिन्हा ने ऑनलाइन ठगी के बढ़ते मामलों पर कहा कि यह गंभीर समस्या है। सरकार इसे लेकर चिंतित हैं। साइबर सिक्योरिटी को पुख्ता बनाने पर काम शुरू कर दिया है। उन्होंने बढ़ते बैंक चार्जों पर कहा कि जिन लोगों की आय बहुत कम है वे जन-धन के खाते खोल लें, क्योंकि उन पर मिनिमम बैलेंस जैसे चार्ज नहीं लगेंगे। सिन्हा ने उत्तर प्रदेश में भारतीय जनता पार्टी की बहुमत की सरकार बनाने का दावा किया है।
उदयपुर नगर निगम के डिजीधन मेले में मौजूद शहरवासी।
उदयपुर। डिजिधन मेले मे स्मार्ट कार्ड का लोकापर्ण करते केंन्द्रीय नागरिक उड्डयन राज्यमंत्री जयंत सिन्हा।
hin_Deva bho_Deva hin_Deva hin_Deva hin_Deva hin_Deva hin_Deva mai_Deva hin_Deva bho_Deva hin_Deva hin_Deva mar_Deva